Apple Music
Apple Music je Appleov servis za streaming muzike. Korisnici mogu izabrati koju muziku žele streamovati na zahtjev (engleski: on-demand streaming). Servis sadrži internetsku radijsku stanicu (Beats One) i blog-platformu na kojoj umjetnici mogu dijeliti multimediju s obožavateljima (Connect). Pruža muzičke prijedloge koji se zasnivaju na korisnikovom ukusu i integriran je s glasovnim komandama lične pomoćnice Siri. Servis je predstavljen u junu 2015. na Appleovoj Worldwide Developers Conference (bosanski: Međunarodna konferencija za programere). Pokrenut je na iOS uređajima 30. juna 2015, a na Android uređajima i Apple TV-u 10. novembra 2015.